Легендата за разбилия се американски бомбардировач в с. Чурен
На 28 юни 1944г. край с.Чурен се разбива американски бомбардировач Б-24 “Либърейтър“. Пилотът -

лейтенант Джон Краучли, не напуска самолета и по този начин осигурява възможност на останалите 9 войници – авиатори да се спасят, скачайки с парашути.
Останките на пилота са били погребани от местни жители на мястото на катастрофата. Но през 1946 г. те не са намерени на лобното място.Затова и до момента пилотът се води „изчезнал при акция“.
През 2007г. по молба на близките на лейтенант Краучли, екип воден от доц. Станев, с подкрепата на Музея на авиацията в Крумово/Пловдив открива мястото на падане на самолета в Родопите – с. Чурен.
На 2 октомври 2010г. в Чурен отива и посланик Джеймс Уорлик заедно с роднини на Краучли. Два дни по късно в американското посолство е открит паметник на загиналите американски летци у нас по време на Втората световна война.

/посланик Джеймс Уорлик – последният вдясно/
Исторически сведения и препратки/източници на информация за разбилия се бомбардировач.
Самолетът - Liberator B-24 Н-15-FO , сериен номер 42- 52701, принадлежащ към 828.BS / 485.BG / 15.AF.

Отначало същият екипаж лети със самолет, наречен "Miss Yankee Rebel", но след авария при кацане на 4 юни 1944, трябва да го замени с горепосочения. http://www.b24bestweb.com/missyankeerebel2.htm

Екипажът
2nd. Lt. John D. Crouchley, Jr.-pilot 2nd. Lt. William J. Hays-co-pilot 2nd. Lt. John F. Wilson -navigator
2nd. Lt. William C. Hollowell - bombardier S/Sgt. Eugene A. LaScotte - nose gunner S/Sgt. Donald R. Turner-gunner
S/Sgt. Edward G. Johnson-ball gunner S/Sgt. Ralph F. Perillo-waist gunner
S/Sgt. William J. Van Meer-radio operator/gunner Sgt. Thomas A. Langstaff-tail gunner
Всички скачат с парашути, освен командира, лейтенант Crouchley, който загива. Останките му са погребани на около 2 км югоизточно от Чурен, на мястото на падането. Името на надгробната му плоча е неправилно изписано на български - Крачули.
В списъка с имената на военнопленниците, според документи от ЦВА (вж. също сайта на лагера край Шумен http://shumen-camp.info/names.html), датите на пленяването на 5-ма от членовете на екипажа са сбъркани - дадени са по-рано от фактическото сваляне на самолета. 9-те военнопленника са доведени на 3 различни дати в лагера в Шумен, като първата е 4-юли (4-ма души), втората е 17 юли (4-ма души) и последната е чак 25 август (бомбардирът Hollowell).
В спомените на стрелеца на носовата картечница Eugene LaScotte, са описани някои детайли около последната мисия и пленяването: http://shumen-camp.info/lascotte.html

Мисията
Самолетът принадлежи към група, бомбардирала Букурещ на 28 юни 1944. Няма нищо общо с бомбардировката на Марно поле на същия ден. Улучен още над Румъния, самолетът започва да пада в 10:03, според данните от т.нар. MACR с номер 6820, най-вероятно след атаката на оберфелдфебел Franz Menzel, 10.Staffel/JG 301, пилотирал Bf 109 G-6, "черна тройка" WkNr. 160211. Според спомени на екипажа, нападащият самолет ги улучва, но после се оттегля. Менцел действително е ранен на този ден, но няма потвърждение, че това става по време на същата атака.

